**Azərbaycan Respublikasında akvakulturanın inkişafına dair 2023-2027-ci illər üçün Dövlət Proqramı**

**1. Qısa xülasə**

Yeni mərhələdə qarşıya qoyulmuş hədəflərin reallaşdırılması məqsədilə Azərbaycan Respublikası Prezidentinin 2021-ci il 2 fevral tarixli 2469 nömrəli Sərəncamı ilə “Azərbaycan 2030: sosial-iqtisadi inkişafa dair Milli Prioritetlər” təsdiq edilmişdir. Bu prioritetlərə əsaslanan Azərbaycan Respublikası Prezidentinin 2022-ci il 22 iyul tarixli 3378 nömrəli Sərəncamı ilə təsdiq edilmiş “Azərbaycan Respublikasının 2022-2026-cı illərdə sosial-iqtisadi inkişaf Strategiyası”nda əks olunmuş akvakulturanın inkişafı ilə bağlı hədəflərə nail olmaq məqsədilə “Azərbaycan Respublikasında akvakulturanın inkişafına dair 2023-2027-ci illər üçün Dövlət Proqramı” (bundan sonra – Dövlət Proqramı) hazırlanmışdır.

Dövlət Proqramının əsas məqsədi əmtəə akvakulturasının dayanıqlı idarə edilməsi, planlaşdırılmasıvə inkişafı ilə bağlı institusional imkanları yaxşılaşdırılmaqla,balıq və balıq məhsullarının daxili istehsalının və istehlakının artırılması, habelə təbii su hövzələrində su bioloji resurslarının mühafizəsi, artırılması və səmərəli istifadəsini təmin etməkdir.

Dövlət Proqramı bu sahədə mövcud olan mütərəqqi beynəlxalq təcrübə, strateji inkişaf tendensiyaları, ölkənin sosial-iqtisadi potensialı və dünya iqtisadiyyatının müasir çağırışları nəzərə alınaraq hazırlanmışdır.

Dövlət Proqramında nail olunması hədəflənən məqsədlər və onlara uyğun hədəf göstəriciləri, prioritet istiqamətlər, gözlənilən nəticələr, ehtimal edilən risklərin idarə olunması, müvafiq vəzifələrin yerinə yetirilməsi üçün maliyyə mənbələri və həyata keçiriləcək tədbirlər öz əksini tapmışdır.

**2. Qlobal trendlər**

Dünyada balıq və balıq məhsullarının istehsal və istehlakı sürətlə artır. 2020-ci ildə balıqçılıq və akvakultura məhsullarının istehsalı 2000-ci illərin orta göstəricisindən 30 faiz, 1990-cı illərin orta göstəricisindən isə 60 faizdən çox olmuşdur. 2030-cu ilə qədər onun daha 14 faiz artaraq ildə 202 milyon tona çatacağı proqnozlaşdırılır. Bu artım əsasən akvakulturanın gələcək inkişafı hesabınadır. Bu gün planetin hər sakininə 20,5 kq balıq məhsulları düşürsə, 60 il əvvəl bu rəqəm 10 kq-dan az idi. Bu tendensiyanın növbəti onillikdə də davam edəcəyi gözlənilir.

Sənaye balıqçılığı və akvakulturası kiçik balıqçılardan tutmuş iri emal müəssisələrində çalışanlara qədər bütün dünyada milyonlarla insanın həyatında mühüm rol oynayır. Dünya əhalisinin təxminən 8 faizinin dolanışığı balıqçılıqdan asılıdır.

Əksər ölkələrdə balıqçılıq və akvakultura sektorları dəniz, çay və göl kimi təbii resurslara çıxışı və onların istifadəsini tənzimləyən qaydalar və normalar vasitəsilə mərkəzləşdirilmiş qaydada idarə olunsada, maraqlı tərəflərin, xüsusilə özəl sektor və vətəndaş cəmiyyətinin nümayəndələrinin balıqçılıq sektoru üzrə siyasətin işlənib hazırlanması və həyata keçirilməsi proseslərinə cəlb olunması getdikcə daha mühüm əhəmiyyət kəsb etməkdədir. Bu sahəyə investisiya artımı və müasir texnologiyalardan istifadə nəticəsində akvakultura sektorunda balıq məhsullarının istehsalı artan tendensiya ilə inkişaf edir.

Qeyd edilənlərlə bərabər, ölkənin sosial-iqtisadi inkişafının müasir mərhələsində balıqçılıq və akvakultura sahəsinin inkişafı siyasətinin qabaqcıl dünya təcrübəsi əsasında təkmilləşdirilməsi aktualdır.

**3. Mövcud vəziyyətin təhlili**

Ölkədə həyata keçirilən aqrar islahatların nəticəsində iqtisadiyyatın müxtəlif sahələrində əhəmiyyətli dərəcədə irəliləyişə nail olunmuş, müxtəlif növ kənd təsərrüfatı məhsullarının, o cümlədən balıq və balıq məhsullarının istehsal həcmi artmışdır. Bununla belə, ölkədə uzun illərdən bəri yığılıb qalmış, balıqçılığın inkişafı ilə bağlı həllini təcili tələb edən bir sıra problemlər mövcuddur. Hazırda ölkədə istehsal olunan balıq mənşəli məhsulların özünütəminetmə səviyyəsi aşağıdır və daxili tələbatı tam ödəmək üçün yetərli deyildir.

Bu da ölkədə akvakulturanın zəif inkişaf etməsindən irəli gəlir. Ölkədə balıqçılıq sahəsi əsasən ekstensiv üsulla inkişaf etdirilmiş, daha çox nohurçuluqda çəkikimi balıq növlərinin yetişdirilməsinə və təbii yemləməyə üstünlük verilmişdir.

Son illərdə akvakultura sahəsinin inkişafı üçün əhəmiyyətli hüquqi baza yaradılmışdır. “Balıqçılıq haqqında” Azərbaycan Respublikası Qanununa edilmiş əlavə və dəyişikliklər edilmiş və bu hüquqi zəmin əsasında “Su bioresurslarının artırılması, bərpası və mühafizəsi fondu haqqında Əsasnamə”, “Balıqçılıq subyektinin uçotunun aparılması Qaydaları”, “Təbii balıqçılıq su obyektlərinə balıq və digər su bioresurslarının yeni növlərinin və hibrid formalarının buraxılması halları və Qaydası”, “Balıq və digər su bioresurslarının iqlimləşdirilməsi və iqlimləşdirilmə obyektlərinin daşınması Qaydaları”, “Su mühafizə zonalarında və sahil mühafizə zolaqlarında balıq və digər su bioresurslarının xüsusi mühafizə rejiminin tətbiq edilməsi Qaydaları”, “Mühüm balıqçılıq su obyektlərinin siyahısı və sudan istifadənin məhdudlaşdırılması Qaydası”, “Balıq və digər su bioresursları ovunun Qaydaları”, “Akvakulturanın həyata keçirilməsi Qaydası”, “Balıqçılıq təsərrüfatı ekspertizasının aparılması Qaydası” kimi normativ hüquqi aktlar qəbul edilmişdir.

Dövlət balıqartırma müəssisələrinin fəaliyyətinin səmərəliləşdirilməsi, qeyri-qanuni balıq ovuna qarşı mübarizə, təbiətdə balıq ehtiyatlarının süni yolla artırılması, Xəzər dənizində nadir və nəsli kəsilməkdə olan nərə cinsli və qızılbalıq növlərinin təbii bərpası istiqamətində tədbirlər görülür.

Respublikanın müxtəlif regionlarında yerləşən müəssisələrin özəlləşdirilməsi diqqət mərkəzindədir. Dövlət əmlakının idarə edilməsinin səmərəliliyinin artırılması məqsədilə artıq bır sıra dövlət balıqartırma müəssisələri özəlləşdirilmişdir. Özəlləşdirilən balıqartırma müəssisələri tərəfindən yeni iş yerlərinin açılması, istehsal prosesinə müasir texnologiyaların tətbiqi, istehsal olunan məhsulun çeşidinin genişləndirilməsi, yerli xammaldan istifadə olunması, ekoloji tarazlığın qorunması təmin edilir. Özəlləşdirilmiş balıqartırma müəssisələri barədə məlumat cədvəl 1-də təqdim edilir.

Cədvəl 1. Özəlləşdirilmiş balıqartırma müəssisələri barədə

MƏLUMAT

|  |  |  |  |  |  |
| --- | --- | --- | --- | --- | --- |
| № | Müəssisənin adı | Fəaliyyət istiqaməti | Torpaq sahəsi | Su mənbəyi | Mülkiyyət növü |
|  | **S.Kərimov adına Kür-Təcrübi Nərə Balıqartırma Zavodu** | nərəcinsli balıq körpələrinin yetişdirilməsi | 40 ha | Kür çayı | Dövlət |
| 2. | **Varvara Balıqartırma və Balıqyetişdirmə Zavodu** | çəkikimi balıq körpələrinin yetişdirilməsi | 200 ha | Kür çayı | Dövlət |
| 3. | **D.Yusifov adına Qəbələ Qızılbalıqartırma Zavodu** | qızılbalıq körpələrinin yetişdirilməsi | 32 ha | Artezian suyu | Dövlət |

Təbiətdə balıq ehtiyatlarının bərpası və artırılması məqsədilə Ekologiya və Təbii Sərvətlər Nazirliyinin tabeliyində hazırda yeddi balıqartırma müəssisəsi fəaliyyət göstərir. Bu müəssisələrin fəaliyyəti nəticəsində il ərzində müxtəlif növ vətəqə əhəmiyyətli balıq növləri təbiətə buraxılır. (2015-2022-ci illər ərzində dövlət balıqartırma müəssisələri tərəfindən təbiətə buraxılan balıq növləri barədə məlumat Cədvəl 2-də təqdim olunur.)

**Cədvəl 2. Dövlət balıqartırma müəssisələri tərəfindən 2015-2022-ci illər ərzində təbiətə buraxılan balıq növləri barədə məlumat**

|  |  |  |  |  |  |  |
| --- | --- | --- | --- | --- | --- | --- |
| **№** | **Balıq növləri** | **Ölçü vahidi** | **2019** | **2020** | **2021** | **2022** |
| 1 | Nərəkimilər | min  ədəd | 588.9 | 588.9 | 574.6 | 578.6 |
| 2 | Qızılbalıq | min  ədəd | 168.1 | 82.5 | 80.0 | 55.0 |
| 3 | Çəkikimilər | min  ədəd | 3417.0 | 5268.0 | 6050.0 | 3812,6 |
| 4 | CƏMİ | min  ədəd | 4174 | 5939.4 | 6704.6 | 4446.2 |

Lakin balıq ehtiyatlarının mühafizəsi və süni şəkildə artırılması problemin həllinə tam şəkildə kömək edə bilmir. Bunun üçün ən optimal yol hazırda dünyada ümumi balıq ovu və istehsalının yarısını təşkil edən akvakultura balıqçılığının inkişaf etdirilməsidir.

Dünyada əmtəə akvakulturası inkişaf etməkdə olsa da, ölkəmizdə bu sahədə fəaliyyət qənaətbəxş deyildir.

Ölkə ərazisində balıq ovlama və tutma fəaliyyəti əsasən fiziki şəxslərin iştirakı, sahibkarlıq fəaliyyəti, kvota üzrə ovlama, göl və nohur balıqçılığı təsərrüfatlarının fəaliyyətləri ilə müəyyən olunur. Son 15 il ərzində ölkədə ovlanmış və tutulmuş balığın ümumimiqdarı təxminən 3 dəfə artmışdır. Lakin əhalinin balıq məhsullarının istehlakı səviyyəsi, onların növ (çeşid) və keyfiyyət müxtəlifliyi göstəriciləri xeyli aşağı düşmüşdür.Bu dövr ərzində akvakultura təsərrüfatları tərəfindən balıq istehsalı 5 dəfəyədək artsa da, hələ də ümumi balıq istehlak həcminin 1,0%-ni təşkil edir.

Fiziki şəxslər tərəfindən tutulmuş və ovlanmış balığın miqdarı ilə bağlı statistik məlumatlar bu sahənin inventarlaşdırılmasına ehtiyac olduğunu göstərir.

Azərbaycanda balıq məhsullarının yetişdirilməsi və bazara çıxarılması hal-hazırda nizamsız xarakter daşıyır. Akvakultura təsərrüfatların yaranması və istismarı zamanı mövcud normativlərə riayət olunmaması, torpaqlardan və su mənbələrindən düzgün istifadə edilməməsi, su mənbələrinin çirkləndirilməsi, məhsuldarlığın və istehsal olunan məhsulun keyfiyyətinin aşağı düşməsinə gətirib çıxarır.

Təsərrüfat fəaliyyətinin hazırda ekstensiv üsullarla aparılması balıq istehsalında məhsuldarlığın aşağı düşməsinə və istehsal edilən balıq məhsullarının keyfiyyət göstəricilərinin standartların tələblərinə uyğun olmamasına gətirib çıxarır. Balıq məhsulları istehsalının keyfiyyət göstəricilərinin və həcminin aşağı olması emal sənayesini kifayət qədər xammalla təmin etməyə imkan vermir, bu da balıq və balıq məhsulları idxalının artmasını şərtləndirir. Aşağı məhsuldarlığa malik balıq növləri yem təminatı baxımından da təsərrüfatlar üçün əlverişli deyildir. Bütün bunlar təbii və süni su hövzələrinin və torpaqların səmərəsiz istifadəsinə, kənd təsərrüfatı təyinatlı torpaqların balıq nohurçuluğu üçün istifadəsi və dövriyyədən çıxarılmasına, balıq və balıq məhsullarına qiymətin yüksək olmasına, idxal həcminin artmasına və ixrac imkanlarının azalmasına səbəb olur.

Balıqçılıq məhsulları üzrə emal sənayesinin inkişafı üçün yüksək keyfiyyətli xammala tələbatın olmasına baxmayaraq, mövcud kiçik ölçülü fermer təsərrüfatları ilə bu ehtiyacın ödənilməsi mümkün deyildir. Ənənəvi ekstensiv nohurçuluq və təbii yemləmə təsərrüfatçılıq sistemindən mərhələli şəkildə intensiv sənaye akvakulturasının əsas götürüldüyü qapalı su təchizatı sistemləri, marikultura (“dəniz akvakulturası”) və məhsuldarlığı yüksək seleksiya-damazlıq balıq növlərinin saxlandığı iri təsərrüfatlara keçid etməklə bu problemlərin həllinə nail olmaq mümkündür.

**4. Hədəf göstəriciləri**

Dövlət Proqramında nəzərdə tutulan tədbirlər aşağıdakı hədəf göstəricilərinə uyğun olaraq həyata keçiriləcəkdir:

**4.1. Akvakultura subyektlərinin məhsul buraxılışının artması**

Ölkəmizdə şirin su və kənd təsərrüfatı istehsalı üçün torpaq ehtiyatlarının məhdud olduğunu nəzərə alaraq, balıqyetişdirmə fəaliyyətinin genişləndirilməsi yeni innovativ biotexnologiyaların, o cümlədən qapalı su təchizatı sistemlərinin tətbiqivə marikulturanın (dəniz akvakulturasının) inkişafı ilə bağlı olacaqdır.

Azərbaycanın şirin su balıqçılıq təsərrüfatı hövzələrinə çaylar, göllər, axmazlar, su anbarları və nohurlar aiddir. Daxili su hövzələrində balıqartırma-meliorativ tədbirlərinin həyata keçirilməsi nəticəsində balıq məhsuldarlığınıartırmaq mümkündür.

Ənənəvi şirin su nohur balıqçılığı təbii su hövzələri və su anbarları ilə müqayisədə nisbətən daha yüksək balıq məhsuldarlığı ilə fərqlənir və ölkəmizdə daha çox çəkikimi balıq növlərinin yetişdirilməsi üzrə ixtisaslaşmışdır. Azərbaycanda ənənəvi şirin su nohur balıqçılıqda yetişdirilən çəkikimi balıq növlərindən başqa, həmçinin nərə cinsli, qızılbalıqkimilər (forel) və digər balıq növlərinin intensiv formalı sənaye akvakultura və marikulturada yetişdirilməsi potensialı mövcuddur.

Dövlət proqramı çərçivəsində intensiv formalı sənaye akvakulturasının, iri balıqçılıq təsərrüfatlarının yaradılmasına dəstək verilməsi ilə balıqçılıq və akvakultura sektorunda hasilat həcminin artırılmasınəzərdə tutulur.

2019-2021 illər ərzində göl və nohur balıqçılığı təsərrüfatları tərəfindən təbii yemləmə ilə cəmi 507-539 ton balıq (əsasən çəkikimilər) yetişdirilmişdir.

**Cədvəl 3. 2019-2021-ci illərdə göl və nohur balıqçılığı ilə məşğul olan akvakultura subyektləri tərəfindən yetişdirilmiş balıq**

|  |  |  |  |  |
| --- | --- | --- | --- | --- |
| Göstəricilər | Ölçü vahidi | 2019 | 2020 | 2021 |
| Göl və nohur balıqçılığı ilə məşğul olan hüquqi və fiziki şəxslərin sayı | ədəd | 113 | 139 | 94 |
| Göl və nohurların su səthinin sahəsi | ha | 1174 | 1024 | 1127 |
| Nohur və göl akvakulturasında yetişdirilmiş balığın miqdarı | ton | 539 | 533 | 507 |

*(Mənbə: Dövlət Statistika Komitəsi)*

Azərbaycanda ənənəvi şirin su nohur balıqçılığında yetişdirilən çəkikimi balıq növlərindən başqa, həmçinin nərə cinsli, qızılbalıqkimilər (forel) və digər balıq növlərinin intensiv formalı sənaye akvakultura və marikulturada yetişdirilməsi imkanları mövcuddur. Hal-hazırda ölkəmizdə ənənəvi şirin su nohur balıqçılıqda yetişdirilən çəkikimi balıq növlərinin təbii yemləmə ilə hər 1 hektardan orta hesabla yalnız 0.65 ton əldə etmək mümkündür. Lakin son illərdə şirin su nohur akvakulturasında çəkikimi balıq növlərinin süni balıq yemləri ilə intensiv yetişdirmə nəticəsində hər 1 hektardan orta hesabla 70-100 ton balıq məhsulu almaq mümküdür. Bu potensialdan istifadə olunaraq **ənənəvi və intensiv formalı** akvakultura üsulu ilə balıq məhsullarının istehsalı 2025-ci ildə 38553 tona, 2027-ci ildə isə 111310 tona çatdırılacaqdır (Cədvəl 4 və 5).

**Cədvəl 4.2023-2025-ci illərdə intensiv akvakultura subyektlərində ehtimal olunan balıq və digər su bioresurslarının yetişdirilməsi üzrə məhsuldarlıq, ton/il**

|  |  |  |  |  |  |  |
| --- | --- | --- | --- | --- | --- | --- |
| Akvakultura növləri | İllər | Proqnoz üzrə ehtimal olunan balıq məhsuldarlığı, ton | O cümlədən | | | |
| **Çəkikimilər** | **Forel** | **Nərəkimilər** | **Digər balıq növləri** |
| Ənənəvi şirin su nohur akvakulturası | 2023  (1074 ha) | 698 | 698 |  |  |  |
| 2024  (974 ha) | 633 | 633 |  |  |  |
| 2025  (774 ha) | 503 | 503 |  |  |  |
| Intensiv şirin su nohur akvakulturası | 2023  (100 ha) | 7000 | 7000 | - | - | - |
| 2024  (200 ha) | 14000 | 14000 | - | - | - |
| 2025  (400 ha) | 28000 | 28000 | - | - | - |
| İntensiv formalı sənaye akvakulturası | 2023 | 1744 | - | 1071 | 658 | 15 |
| 2024 | 4547 | - | 2352 | 2165 | 30 |
| 2025 | 10050 | - | 5000 | 5000 | 50 |
| Marikultura (“dəniz akvakulturası”) | 2023-2025 | - | - | - | - | - |
| Yetişdirilən cəmi balıq məhsulu, ton | 2025 | 38553 | 28503 | 5000 | 5000 | 50 |
| Ümumi yetişdirilən balığın nisbəti, % | 2025 | 100.0 | 73.93 | 12.97 | 12.97 | 0.13 |

**Cədvəl 5**

**2026-2027-ci illərdə akvakultura subyektlərində ehtimal olunan balıq və digər su bioresurslarının yetişdirilməsi üzrə məhsuldarlıq, ton/il**

|  |  |  |  |  |  |  |
| --- | --- | --- | --- | --- | --- | --- |
| Akvakultura növləri | İllər üzrə | Proqnoz üzrə ehtimal olunan balıq məhsuldarlığı, ton | O cümlədən | | | |
| **Çəkikimilər** | **Forel** | **Nərəkimilər** | **Digər balıq növləri** |
| Ənənəvi şirin su nohur akvakulturası | 2026 (374 ha) | 343 | 343 |  |  |  |
| 2027 (0 ha) | - | - |  |  |  |
| İntensiv şirin su nohur akvakulturası | 2026 | 56000 | 56000 | - | - | - |
| 2027 | 82180 | 82180 | - | - | - |
| İntensiv formalı sənaye akvakulturası | 2026 | 17620 | - | 9405 | 8150 | 65 |
| 2027 | 27080 | - | 13000 | 14000 | 80 |
| Marikultura (“dəniz akvakulturası”) | 2026 | 1020 | - | 500 | 500 | 20 |
| 2027 | 2050 | - | 1000 | 1000 | 50 |
| Yetişdirilən cəmi balıq məhsulu, ton | 2026 | 74983 | 56343 | 9905 | 8650 | 85 |
| 2027 | 111310 | 82180 | 14000 | 15000 | 130 |
| Ümumi yetişdirilən balığın nisbəti, % | 2026 | 100.0 | 75.14 | 13.21 | 11.53 | 0.12 |
| 2027 | 100.0 | 73.83 | 12.58 | 13.47 | 0.12 |

5 il ərzində illik istehsal həcmi 111310 ton olan intensiv formalı sənaye akvakulturanın iri balıqçılıq təsərrüfatlarının yaradılması və digər köməkçi tədbirlərin həyata keçirilməsi nəzərdə tutulur (Cədvəl 6). Balıqlarda dişi və erkək cinslərinin nisbəti 1:1-dir, akvakulturada yetişdirilən balıqların cinsi vəzilərinin yetişkənlik mərhələsinə çatana qədər əsasən erkək balıqlar satışa buraxılır, dişi balıqlar isə əmtəəlik kürünün alınmasına qədər saxlanılır. Dişi balıqlarda yetişmiş kürünün nisbi kütləsi ümumi bədən kütləsi ilə müqayisədə 5-15%-dək ( orta olaraq 10%) təşkil edə bilər. Beləliklə, 2027-ci ildə akvakultura üsulu ilə yetişdirilmiş nərə balıq əti – 15000 ton, qara kürünün istehsalı – 10 ton, yetişdirilmiş forel balıq əti – 14000 ton, qırmızı kürünün istehsalı isə – 5 tona qədər gözlənilir.

**Cədvəl 6**

**2023-2027-ci illərdə balıq istehsalı sahəsində gözlənilən nəticələr, tonla**

|  |  |  |  |  |  |  |
| --- | --- | --- | --- | --- | --- | --- |
| İstehsal nəticələri | Ölşü vahidi | 2023 | 2024 | 2025 | 2026 | 2027 |
| Emala hazır nərə balığı | Ton | 658 | 2165 | 5000 | 8650 | 15000 |
| Emala hazır forel balığı | Ton | 1071 | 2352 | 5000 | 9905 | 14000 |
| Emala hazır çəkikimi balığı | Ton | 7698 | 14633 | 28503 | 56343 | 82180 |
| Digər balıqlar | Ton | 15 | 30 | 50 | 85 | 130 |
| Nərəkimilərin qara kürü istehsalı | Ton | 1.5 | 3.5 | 5.5 | 7.5 | 10.0 |
| Qızılbalıqkimilərin qırmızı kürü istehsa | **Ton** | 0.5 | 1.5 | 3.0 | 4.0 | 5.0 |
| Təzə balıq satışı | Ton | 5665 | 11508 | 23132 | 44990 | 66786 |
| Emal olunmuş balıq satışı | Ton | 3777 | 7672 | 15421 | 29993 | 44524 |
| Cəmi balıq istehsalı | **Ton** | **9442** | **19180** | **38553** | **74983** | **111310** |

Balıq və balıq məhsulları istehsalında ciddi artımın baş verməsi mövcud balıq emalı müəssisələrinin tam güclə işləməsinə səbəb olmaqla bərabər, yeni balıq emalı müəssisələrinin yaradılması zərurətini də yaradacaqdır. Balıqların cins tərkibinin yaxşılaşması balıq və balıq məhsulları istehsalını artırmaqla yanaşı, əhalinin keyfiyyətli balıq və balıq məhsulları ilə təminatına gətirib çıxaracaqdır.

**4.2. Balıq yemi istehsalının və balıq yemi ilə özünütəminetmə səviyyəsinin artırılması**

Balıqçılığın intensiv inkişafında mühüm amillərdən biri də yem bazasının dayanıqlılığıdır. Ölkədə yeni yem istehsalı zavodlarının açılmasına ehtiyac vardır. Balıq unu istehsal edən müəssisələrfəaliyyətini dayandırmışdır.Bu da kilkə balıq ovunun 2002-ci ildən sonra əhəmiyyətli dərəcədə (20 dəfədən çox) aşağı düşməsi ilə bağlıdır. Lakin son illərdə (2018-ci ildən) kilkə ovunun artması müşahidə olunur ki, bu da kilkə balıq ununun emalına şərait yaradır.

Beynəlxalq təcrübədə 1 kiloqram balıq əti istehsalı üçün orta hesabla 1 kq quru (qarışıq) balıq yemi tələb olunur ki, bunun da 18-20%-ni balıq unu, 16-18%-ni soya yağı, 16-18%-ni qarğıdalı qlüteni, 10-12%-ni buğda, 14-16%-ni arpa, 5-8%-ni balıq yağı, 5-8%-ni toyuq unu,1-2%-ni premikslər təşkil edir.

Dövlət Proqramı çərçivəsində balıq yemi müəssisələrinin xammal ehtiyaclarının yerli istehsal hesabına təmin edilməsi məqsədilə tədbirlər nəzərdə tutulmuşdur.

Dövlət Statistika Komitəsinin məlumatlarına əsasən 2021-ci ildə yerli hasilat 59513 ton təşkil etmişdir, bundan cəmi 507 ton akvakultura məhsullarının payına düşür. Dövlət Proqramının həyata keçirilməsi nəticəsində növbəti 5 il ərzində balıq istehsalının həcmi 111 310 tonadək mərhələli şəkildə artırılaraq, ölkənin balıq və balıq məhsulları ilə özünütəminetmə səviyyəsinin 2 dəfə yüksəldilməsinə nail olmaq olar.

Cədvəl 7 və 8–də nəzərdə tutulmuş təsərrüfatlarda yetişdiriləcək balıqların illər üzrə yem tələbatı və həmin miqdarda yemin təmin edilə bilməsi üçün lazım olan torpaq sahəsi göstərilir.

**Cədvəl 7**

**İllik istehsalı 111 310 ton olan balıqçılıq təsərrüfatlarının illər üzrə yem tələbatı**

|  |  |  |  |  |  |  |
| --- | --- | --- | --- | --- | --- | --- |
| İllər üzrə yem tələbatı | Ölşü vahidi | 2023 | 2024 | 2025 | 2026 | 2027 |
| Qarğıdalı | ton | 1950 | 3270 | 6000 | 15060 | 27270 |
| Buğda | ton | 1462 | 3802 | 4072 | 11295 | 20452 |
| Arpa | ton | 1267 | 3295 | 7039 | 12789 | 17729 |
| Soya | ton | 1560 | 4056 | 8664 | 12048 | 21816 |
| Premiks | ton | 195 | 507 | 1083 | 1515 | 2727 |
| Balıq unu | ton | 1950 | 5070 | 10830 | 15060 | 27270 |
| Toyuq unu | ton | 780 | 2028 | 4332 | 6024 | 11808 |
| Balıq yağı | ton | 780 | 2028 | 4332 | 6024 | 11808 |
| Cəmi yem istehsalı | ton | **9944** | **24056** | **46352** | **79815** | **140880** |

**Cədvəl 8**

**İllik istehsalı 111310 ton olan balıqçılıq təsərrüfatlarının illər üzrə yemin ərazi tələbatı**

|  |  |  |  |  |  |  |
| --- | --- | --- | --- | --- | --- | --- |
| İllər üzrə ərazi tələbatı (ha) | Ölçü vahidi | 2023 | 2024 | 2025 | 2026 | 2027 |
| Qarğıdalı | ha | 320.19 | 536.94 | 7645.98 | 2472.9 | 4477.83 |
| Buğda | ha | 479.67 | 1247.13 | 1335.69 | 3704.49 | 6707.94 |
| Arpa | ha | 495.12 | 1287.3 | 2749.8 | 4995.69 | 6925.56 |
| Soya | ha | 1380.54 | 3589.38 | 7667.25 | 10661.94 | 19306.2 |
| Cəmi ərazi tələbatı | **ha** | **2675.52** | **6660.75** | **19398.72** | **21835.02** | **37417.53** |

**4.3. Adambaşına düşən orta illik balıq və balıq məhsulları istehlakının artırılması**

Azərbaycanda son 15-20 il ərzində əhali tərəfindən ənənəvi yolla əldə edilən balıq məhsullarının istehlak səviyyəsi, onların növ (çeşid) müxtəlifliyi və keyfiyyət göstəriciləri xeyli aşağı düşmüşdür. Heyvan zülalı tərkibli məhsulların ümumi balansında balıq zülalı tərkibli məhsulların payı bir neçə dəfə azalmışdır.

Azərbaycanda heyvan mənşəli zülalın qəbulunda adambaşına balıq məhsullarının payı yalnız 2%, dünya üzrə orta göstərici isə 17% təşkil edir. Ölkədə adambaşına düşən orta illik balıq və balıq məhsulları istehlakı 2008-ci ilədək 4,0 kiloqrama yaxın olmuşdur. Son illərdə bu göstərici artaraq 2014-cü ildə təxminən 7,2 kiloqrama, 2021-cı ildə isə 7,4 kiloqrama çatmışdır.Dünya üzrə isə bu göstərici 20,5 kiloqram, Avropada isə 24,0 kiloqram təşkil edir.

Dövlət Proqramı çərçivəsində balıq və balıq məhsullarının istehsalı, balıq emalı sənayesinin inkişaf etdirilməsi nəticəsində ölkəmizdə adambaşına düşən orta illik balıq və balıq məhsulları istehlakının artırılması hədəflənmişdir.

Azərbaycanda 2021-ci ildə kvota üzrə ovlanmış balıq 1464 ton, idxal olunmuş balıq və balıq məhsulların həcmi isə 15857 ton təşkil etmişdir. Dövlət Proqramının həyata keçirilməsi nəticəsində növbəti 5 il ərzində balıq istehsalının həcminin 111310 tona çatdırılmasını nəzərə alaraq, 2027-ci ildə adambaşına düşən orta illik balıq və balıq məhsullarının istehlakı 12.86 kq olacağı ehtimal edilir.

**4.4. BMT-nin Dayanıqlı İnkişaf Məqsədlərinin 14-cü (Dəniz ekosisteminin mühafizəsi) məqsədinin hədəflərinin icrası** Dövlət Proqramı çərçivəsində 14-cü Dayanıqlı İnkişaf Məqsədinin 14.4. və 14.b hədəfini icrası üzrə balıq ehtiyatların bərpa edilməsi, balıq hasilatının səmərəli şəkildə tənzimlənməsi, balıqların həddən artıq ovlanması və təsərrüfat fəaliyyətinin elmi cəhətdən əsaslandırılmış idarəetmə planlarının icrası və kiçik balıqçılıq təsərrüfatlarının inkişafı istiqamətində tədbirlər görüləcəkdir.

**5. Dövlət Proqramının məqsədləri**

Dövlət Proqramının əsas məqsədləri aşağıdakılardır:

**5.1. Əhalinin keyfiyyətli balıq və balıq məhsulları ilə təmin edilməsi və istehsal həcminin artırılması**

* Balıqçılıq və akvakultura sahəsində idarəetmə sisteminin və normativ-hüquqi bazanın təkmilləşdirilməsi;
* Akvakultura sahəsində müasir və effektiv texnoloji həllərin tətbiqi;
* Akvakultura subyektlərindən ətraf mühitə mənfi təsir amillərinin azaldılması;
* Əmtəə balıqçılığı sahəsində elmi araşdırmaların aparılması və risklərin təhlili.

**5.2. Akvakultura sahəsində fərdi sahibkarlığın inkişafı, azad bazar iqtisadiyyatının formalaşması üçün münbit şəraitin yaradılması**

* Akvakultura sahəsində dövlət dəstəyi mexanizmlərinin formalaşdırılması;
* Akvakultura sahəsində dövlət-özəl əməkdaşlığının inkişaf etdirilməsi;
* Emal prosesinin, infrastrukturun, balıq və balıq məhsullarının satışı üzrə fəaliyyətin təkmilləşdirilməsi;
* Akvakultura sahəsində kadr hazırlığının və məsləhət xidmətlərinin təkmilləşdirilməsi.

**6. Dövlət Proqramının prioritet istiqamətləri**

**6.1. Balıqçılıq sahəsində idarəetmə sisteminin və normativ-hüquqi bazanın təkmilləşdirilməsi**

**Əsaslandırma**

Akvakulturanın zəif inkişafı, əksər hallarda kənd yerlərində və kənd təsərrüfatı təyinatlı torpaqlarda yerləşməsi, kənd təsərrüfatı məqsədləri üçün nəzərdə tutulan sulardan istifadə edilməsi və marikulturanın inkişafı üçün hüquqi zəminin olmaması ilə bağlıdır.

Mövcud qanunvericiliyə əsasən akvakulturanın həyata keçirilməsi üçün torpaqların təyinatının dəyişdirilməsinə ehtiyac yoxdur, bu da həmin fəaliyyətin istənilən təyinatlı torpaqlarda həyata keçirilməsi mümkünlüyü ilə bağlıdır. Lakin torpaqların təyinatı daxilində olan zonalaşdırmaakvakultura üçün torpaqlardan istifadəni nəzərdə tutmur və bu da fəaliyyətin həyata keçirilməsinə mane olur, mövcud təsərrüfatların bağlanmasına səbəb olur. Ölkədə mövcud meliorasiya şəbəkəsi yalnız kənd təsərrüfatı təyinatlı torpaqların suvarılmasına xidmət edir. Marikulturanın həyata keçirilməsi üçün sudan və dəniz dibi torpaq sahələrindən istifadə ilə bağlı da mürəkkəb icazə mexanizmləri mövcuddur ki, bu da akvakulturanın inkişafına əhəmiyyətli maneə hesab edilir.

Bununla əlaqədar mövcud qanunvericiliyə müvafiq dəyişiklər edilməli, idarəetmə sistemi təkmilləşdirilməli, akvakultura məqsədləri üçün su və torpaq resurslarından səmərəli istifadə, marikulturanın inkişafının təmin edilməsi üçün qanunvericilik təkmilləşdirilməlidir.

**Görüləcək tədbirlər**

**Tədbir 6.1.1.** Balıqçılıq sahəsində idarəetmə sisteminin və normativ hüquqi bazanın təkmilləşdirilməsi

**Tədbir6.1.2.**Akvakultura sahəsində fəaliyyət göstərən təsərrüfatlarda torpaq kateqoriyasının təyinatı üzrə istifadəsinə yenidən baxılması və bu sahədə qanunvericiliyin təkmilləşdirilməsi

**Tədbir 6.1.3.** Balıq və digər su bioresursları üzrə qida təhlükəsizliyi sahəsində texniki normativ hüquqi aktların beynəlxalq təcrübəyə uyğunlaşdırılması

**Tədbir 6.1.4.**Akvakultura subyektləri üçün inzibati prosedurların sadələşdirilməsi

**Gözlənilənnəticə və nəticə indikatorları**

Balıqçılıq və akvakultura sahəsində idarəetmə sistemi təkmilləşdiriləcək və institusional tədbirlərə dair təkliflər hazırlanacaqdır. Balıqçılıq və akvakultura sahəsində idarəetmə sistemi dünya təcrübəsinə uyğunlaşdırılacaqdır.

Akvakulturanın həyata keçirilməsi üçün torpaq kateqoriyasının təyinatı üzrə normativ hüquqi bazanın təkmilləşdirilməsinə dair təkliflər hazırlanacaq və qanunvericilik bazasıtəkmilləşdiriləcəkdir.

Balıq və digər su bioresursları üzrə qida təhlükəsizliyi sahəsində idarəetmənin uyğunlaşdırılması üzrə normativ hüquqi bazaya dəyişikliklər ediləcək və müvafiq metodologiyalar hazırlanacaqdır. Akvakultura subyektlərində idarəetmə sistemi beynəlxalq tələblərə uyğunlaşdırılacaqdır.

Bioloji-texnoloji əsaslandırmanınsadələşdirilməsinə dair təkliflər hazırlanacaqdır. Akvakultura subyektlərinin qeydiyyata alınması asanlaşacaq və sayı artacaqdır.

**Gözlənilən risklər və onların neytrallaşdırılması tədbirləri**

Akvakultura sektorunun, həmçinin torpaq resurslarının idarəedilməsində iştirak edən qurumların koordinasiyalı fəaliyyətinin təşkilində çətinlikləryarana bilər, müvafiq normativ hüquqi aktların razılaşdırılmasında və qəbul edilməsində gecikmələryarana bilər.Bununla bağlı icraçı qurumlar arasında müzakirələr aparılacaqvə birgə fəaliyyətin səmərəliliyi artırılacaq, işçi qrupları yaradılacaq, normativ hüquqi aktların hazırlanması üçün nəzarət sistemi yaradılacaqdır.

**6.2. Akvakultura subyektlərinin elektron qeydiyyatı, balıq və balıq məhsullarının marketinqi**

**Əsaslandırma**

Hazırda balıqçılıq təsərrüfatlarının sayı, bölgələr üzrə bölünməsi, fəaliyyət istiqaməti, istehsal olunan məhsulun həcmi və dəyəri, habelə bu sektorda çalışan işçilərin sayı barədə statistik məlumatların toplanmasında çətinliklərvar. Balıq və balıq məhsullarının emalı daha çox kustar şəkildə, bu da qeydiyyata alınmamış və qida təhlükəsizlik tələblərinə uyğun olmayan fəaliyyətlə bağlıdır.

Balıq və balıq məhsullarının emal və satışının təşkilində də problemlər vardır.Ölkəmizdə ixtisaslaşmış balıq satış mərkəzləri yoxdur, bir sıra hallarda keyfiyyətsiz, gigiyenik normalara uyğun olmayan balıq məhsulları qarışıq bazarlarda və ya qeyri-qanuni küçə ticarəti vasitəsi ilə əhaliyə satılır.

Balıqçılıq təsərrüfatlarının qeydiyyatı və elektron reyestri mövcud deyil. Elektron qeydiyyat sisteminin olmaması məhsulların marketinqini, bu sahədə informasiyanın idarə edilməsiniçətinləşdirir.

**Görüləcək tədbirlər**

**Tədbir 6.2.1.** Elektron Kənd Təsərrüfatı İnformasiya Sistemində (EKTİS) “Akvakultura” alt sisteminin yaradılması və elektron hesabatlılığın təşkili

**Tədbir 6.2.2.**Akvakultura subyektləri tərəfindən balıq və balıq məhsullarının istehsalı, emalı və ixracı ilə bağlı informasiya portalının yaradılması

**Tədbir 6.2.3.**Yerli balıq və balıq məhsulları istehsalçılarının yerli və beynəlxalq bazarlarda marketinq fəaliyyətinin dəstəklənməsi və ixracının təşviqi

**Gözlənilənnəticə və nəticə indikatorları**

Balıqçılıq təsərrüfatlarının EKTİS-də qeydiyyat və hesabatlılıq modulu formalaşdırılacaq, akvakultura subyektlərinin EKTİS-də qeydiyyatı aparılacaq və GİS xəritəsi hazırlanacaq, akvakultura subyektlərinin biotexnoloji və balıq məhsulları istehsalı üzrə məlumatları əlçatan olacaqdır.

Akvakultura üzrə informasiya portalı yaradılacaq, informasiya portalı mütəmadi olaraq yenilənəcək, informasiya portalında yerləşdirilən məlumat və xidmətlərdən akvakultura subyektləri yararlanacaqdır.

Yerli balıqçılıq məhsulları istehsalçılarının elektron satış şəbəkəsi yaradılacaq. Yaradılmış elektron satış şəbəkəsi əsasında respublikanın müxtəlif regionlarında balıq yarmarkaları təşkil ediləcək, beynəlxalq sərgilərdə iştirak təşviq olunacaq. İstehsal edilən balıq mənşəli məhsulların beynəlxalq bazarda rəqabət qabiliyyətliliyi artacaqdır.

**Gözlənilən risklər və onların neytrallaşdırılması tədbirləri**

Əksəriyyəti kiçik akvakultura subyektlərindən ibarət olan fermerlərin texniki biliklərinin zəif olması, onların müasir texnologiyalardan istifadəsinə maneə yarada bilər.Özəl akvakultura sisteminin inkişaf etdirilməsi üçün mütəxəssislərin çatışmazlığı problemi ola bilər. Həmçinin fermerlər akvakulturadatexniki xidmətlər üzrə elektron xidmət platformasından aktiv şəkildə istifadə etməyə bilərlər.

Bununla bağlı akvakultura subyektlərinin texniki biliklərinin artırılması üçün mövcud elmi-texniki potensial cəlb ediləcək, elektron xidmətlərin artırılması üçün fermerlərə tövsiyələr veriləcək.

**6.3.Akvakultura sahəsində müasir və effektiv texnologiyaların tətbiqi**

**Əsaslandırma**

Hazırda ölkədə ekstensiv formalı, nohur akvakulturası üstünlük təşkil edir. Müasir avadanlıqlarla təchiz olunmuş, intensiv formalı akvakultura müəssisələrinin sayı azdır.

Akvakulturada balıq məhsuldarlığının yüksəldilməsi, yemləmə və saxlama şəraitinin müasir tələblər səviyyəsində qurulması üçün intensiv sənaye akvakulturası qəfəs modellərinin tətbiqinin genişləndirilməsinə, marikulturanın inkişafına, balıqçılıqda seleksiya-damazlıq işinin təkmilləşdirilməsinə və insan sağlamlığı üçün daha faydalı olan nərə cinsli, qızılbalıqkimilər və yeni balıq növlərinin yetişdirilməsinə zərurət vardır. Bununla bağlı, müasir dünya təcrübəsinin tətbiqinin genişləndirilməsi yolu ilə iri intensiv sənaye balıqçılıq komplekslərinin, ailə-kəndli və fermer balıqçılıq təsərrüfatlarının yaradılması,mütərəqqi beynəlxalq təcrübədən istifadə edilməklə balıqçılıqda intensiv akvakulturanın müxtəlif biotexnologiya tiplərindən, qapalı su təchizatı sistemləri, marikultura və digər intensiv modellərintəcrübəsinin tətbiq olunması zəruridir.

Dövlət proqramı çərçivəsində akvakultura sistemlərinin təkmilləşdirilməsi, daha keyfiyyətli məhsul və davamlı balıq emalı və istehsalı sənayesinin təmin olunmasınınəzərdə tutulur.

**Görüləcək tədbirlər**

**Tədbir 6.3.1.**Balıq və balıq məhsullarının emalı istiqamətində müasir müəssisələrin yaradılmasının dəstəklənməsi

**Tədbir 6.3.2.**Balıq və balıq məhsullarının çeşidliliyinin artırılması

**Tədbir 6.3.3.**Balıq yemi və balıq yetişdirilməsində tələb olunan xammal (balıq yağı, balıq unu və s.) istehsalının dəstəklənməsi ( Yem bitkilərinin becərilməsinin stimullaşdırılması)

**Tədbir 6.3.4.**Balıq xəstəlikləri əleyhinə diaqnostika, müalicə və profilaktika tədbirlərinin beynəlxalq təcrübəyə uyğunlaşdırılaraq təkmilləşdirilməsi

**Gözlənilən nəticə və nəticə indikatorları**

Regionlarda kiçik və orta ölçülü balıq emalı müəssisələri şəbəkəsinin yaradılması üzrə tədbirlər planlaşdırılacaqdır. Ərazilərin coğrafi-iqlim və biotexnoloji xüsusiyyətləri nəzərə alınaraq akvakulturada yeni balıq növlərinin yetrişdirilməsinə dair tədbirlər görüləcəkdir. Akvakultura subyektlərində istehsal olunan balıq və balıq məhsullarının çeşidliliyi artacaqdır.

Dünya heyvan sağlamlığı təşkilatının tələblərinə uyğun risk əsaslı epizootiya əleyhinə tədbirlər görüləcəkdir. Akvakultura subyektlərində balıq xəstəlikləri azalacaqdır.

**Gözlənilən risklər və onların neytrallaşdırılması tədbirləri**

Balıqçılıq sənayesinə investorlar tərəfindən sərmayə qoyuluşuna az maraq göstərilə bilər. Həmçinin balıq emalı sənayesinin perspektiv inkişafı həm də ixracyönümlü məhsullar üzrə olacaq ki, bu da yeni ixrac bazarlarının tapılmasını tələb edəcəkdir.

Bununla bağlı investorlar arasında akvakultura sahəsində məlumatlılıq artırılacaq və birgə biznes planlarının hazırlanmasında, yeni ixrac bazarlarının tapılmasına dəstək veriləcəkdir.

**6.4.Əmtəə balıqçılığı sahəsində elmi araşdırmaların aparılması və risklərin təhlili sisteminin formalaşdırılması**

**Əsaslandırma**

Akvakulturanındavamlı inkişafının təmin edilməsi üçün elmə əsaslanan inkişaf prinsiplərinin tətbiqi vacibdir. Bununla bağlı, yaxın zamanda balıqçılıq sahəsində elmi-tədqiqat işlərinin genişləndirilməsi, elmi-texniki potensialın möhkəmləndirilməsi və təhsil sisteminin təkmilləşdirilməsi tələb olunur. Bu da müasir texnologiya və idarəetmə üsullarının tətbiqinə yönəlmiş balıqçılıq təsərrüfatı üzrə mütəxəssislərin hazırlanmasına şərait yaradacaqdır.

Şirin su akvakulturası və marikulturanıninkişafının stimullaşdırılması üzrə tədbirlər sisteminin işlənilib hazırlanması damazlıq balıqyetişdirmə təsərrüfatlarının balıq növləri üzrə ixtisaslaşdırılması və ərazilər üzrə bölüşdürülməsininoptimallaşdırılması, balıqların cins tərkibini dəyişdirməklə keyfiyyətli yeni növlərin artırılmasını nəzərdə tutur.

Növbətiillərdə yeni akvakultura təsərrüfatçılıq modellərinin tətbiqi ilə cins tərkibinin yaxşılaşdırılması hesabına balıqçılıqda genetik potensiala uyğun daha yüksək məhsuldarlığa, balıqçılığın davamlı inkişafına nail olunması və ölkə əhalisinin balıq məhsullarına tələbatının əsasən yerli məhsullar hesabına ödənilməsi, ixrac imkanlarının yaranması, balıqçılıq müəssisələrinin yem təminatının yaxşılaşdırılmasına nail olunacaqdır.

**Görüləcək tədbirlər**

**Tədbir 6.4.1.**Məhsuldar balıq növlərinin ölkəyə gətirilməsi və iqlimləşdirilməsi sahəsində elmi araşdırmaların aparılması

**Tədbir 6.4.2.**Akvakultura subyektlərində qida təhlükəsizliyi problemlərinin təhlili, balıq xəstəlikləri və zərərvericiləri üzrə risk profillərinin hazırlanması

**Gözlənilənnəticə və nəticə indikatorları**

Balıq və balıq məhsulları istehsalında qida təhlükəsizliyi sahəsində beynəlxalq təcrübə əsasında prioritetlər müəyyənləşdiriləcəkdir. Balıqçılıq məhsulları istehsalında qida təhlükəsizliyinin təmin edilməsi üzrə yeni milli standartlar hazırlanacaqdır. Qida təhlükəsizliyi sahəsində balıq mənşəli məhsulların monitorinqi üzrə mexanizmlər hazırlanaraq tətbiq ediləcəkdir.

Ölkəmizdə olmayan daha məhsuldar yeni balıq növlərinin ölkəyə gətirilməsi və iqlimləşdirilməsi üzrə tədqiqat sxemləri, yeni metodlar və elmi-texniki əsaslandırma hazırlanacaqdır. Daha məhsuldar yeni balıq növlərinin damazlıq fondları yaradılacaq və sahibkarlara veriləcəkdir.

Akvakultura subyektlərində subyektlərində balıq xəstəlikləri və zərərvericiləri barədə məlumatlar toplanacaq, balıq xəstəlikləri və zərərvericiləri üzrə risk profilləri hazırlanacaqdır.

**Gözlənilən risklər və onların neytrallaşdırılması tədbirləri**

Elmi tədqiqat potensialının gücləndirilməsi,innovasiyaların və intensiv texnologiyaların tətbiqi təcrübəsinin genişləndirilməsi üçün müvafiq elmi-tədqiqat müəssisənin olmaması maneə yarada bilər,elmi araşdırmalar üçünyüksək səviyyəlimütəxəssislərininçatışmazlığı çətinlik yarada bilər.

Bununla bağlı akvakultura üzrə təcrübəlibeynəlxalqmərkəzlər və mütəxəssislər cəlb olunacaqdır.

**6.5.Akvakultura sahəsində kadr hazırlığının və məsləhət xidmətlərinin təkmilləşdirilməsi**

**Əsaslandırma**

Ölkəmizdə ali və orta ixtisas təhsil səviyyəsində akvakultura sahəsində kadr hazırlığını təmin etmək üçün müvafiq təhsil proqramları mövcud olsa belə, akvakultura sahəsində kadr hazırlığının peşə təhsili pillələrindətəşkil olunmasına, əmək bazarında daha çox peşə təhsilini bitirmiş prioritet ixtisaslar üzrə səriştəli işçi qüvvəsinə ehtiyac vardır.

Bu baxımdan balıqçılıq sahəsində peşə təhsilinin müasir tələblərə uyğun inkişaf etdirilməsinin dəstəklənməsi,balıqyetişdirmə, yem istehsalı, balıq və balıq məhsullarının emalı texnologiyaları üzrə mütəxəssis hazırlığı artırılmalıdır.Ali və peşə təhsili müəssisələrində müvafiq kadr hazırlığının aparılması məqsədəuyğundur.

**Görüləcək tədbirlər**

**Tədbir 6.5.1.**Ali və peşə təhsili müəssisələrində balıqçılıq və akvakultura, balıq məhsullarının emalı və balıq yemi istehsalı texnologiyaları üzrə ixtisaslı kadrların hazırlanması

**Tədbir 6.5.2.**Akvakultura subyektlərdə təlimə ehtiyacın qiymətləndirilməsi, bilik və bacarıqların artırılması ilə bağlı tədbirlərin həyata keçirilməsi

**Tədbir 6.5.3.** Elmi əsaslarla və beynəlxalq təcrübə nəzərə alınmaqla akvakulturanın inkişafının dəstəklənməsi

**Tədbir 6.5.4.** Balıqçılıq sahəsində ixtisaslaşmış təhsil müəssisələri ilə əməkdaşlıq vasitəsilə kadrların təkmilləşdirilməsi

**Gözlənilənnəticə və nəticə indikatorları**

“Peşə təhsili üzrə ixtisasların Təsnifatı”na balıqçılıq sahəsi üzrə yeni ixtisas əlavə ediləcək, peşə standartlarına uyğun təhsil proqramı təsdiq ediləcək,bu sahənin inkişafı nəzərdə tutulan regionda yerləşən peşə təhsili müəssisəsində ixtisasın tədrisi üçün müvafiq infrastruktur yaradılacaqdır. Balıqçılıq və akvakultura sahəsində mütəxəssislərin hazırlığı üçün Ali təhsilin bakalavriat səviyyəsi üzrə “Su bioehtiyatları və akvakultura” və “Balıqçılıq” ixtisasları, Ali təhsilin magistratuta səviyyəsi üzrə “Balıqçılıq”, “Akvakultura”, “Su bioehtiyatları” və “Akvabitkilər” ixtisasları üzrə fənn proqramları təkmilləşdiriləcəkdir.Ali və peşə təhsil müəssisələrində balıqçılıq və akvakultura, balıq məhsullarının emalı və balıq yemi istehsalı texnologiyaları üzrə yüksək bilik və bacarıqlara malik olan ixtisaslı kadrlar hazırlanacaqdır.

Akvakultura subyektlərində təlim ehtiyacları qiymətləndiriləcək, bilik və bacarıqların artırılması ilə bağlı seminarlar təşkil ediləcəkdir. Akvakultura üzrə nümunəvi təsərrüfatlarda nəzəri və praktiki təlimlər keçiriləcəkdir.

Beynəlxalq təcrübə nəzərə alınmaqla balıqçılıq və akvakultura ilə bağlı elmi tədqiqatların dəstəklənməsi məqsədilə maddi-texniki baza möhkəmləndiriləcəkdir. Balıqçılıq və akvakultura üzrə birgə elmi-tədqiqatlar aparılacaq,beynəlxalq təcrübə nəzərə alınmaqla balıqyetişdirmə məhsuldarlığı və çeşidliyi artırılacaq, akvakulturanın inkişafı dəstəklənəcək və elmi əsaslı idarəçilik planları həyata keçiriləcəkdir.

Qabaqcıl akvakultura təcrübəsi olan ölkələrin elmi-tədqiqat və təhsil müəssisələri ilə əməkdaşlıq genişləndiriləcəkdir. Akvakultura sahəsində yüksək bilik və bacarıqlara malik olan yeni kadrlar hazırlanacaqdır.

**Gözlənilən risklər və onların neytrallaşdırılması tədbirləri**

Akvakultura ixtisasları üzrə təhsil almağa marağınaz olması, beynəlxalq tələblərə uyğun potensialının olmaması və özəl təsərrüfatlarla əməkdaşlıq təcrübəsinin zəif olması bu isitiqamətdə əsas risk faktorlarıdır.

Bununla bağlı akvakultura ixtisasının tətbiqi ilə bağlı geniş təbliğat aparılacaq, beynəlxalq təcrübə təşviq olunacaq, akvakultura sahəsində yeni təhsil və təlim proqramları hazırlanacaqdır.

**6.6.Akvakultura sahəsində sahibkarlıq fəaliyyətinin stimullaşdırılması**

**Əsaslandırma**

Ölkə iqtisadiyyatının davamlı inkişafının təmin edilməsi, regionların inkişafının sürətləndirilməsi, sahibkarlığın inkişafı, əlverişli biznes mühitin yaradılması Azərbaycan Respublikasının iqtisadi inkişaf strategiyasının mərkəzində duran məsələlərdəndir.

Sahibkarlığın inkişafı məqsədilə dövlət maliyyə köməkliyi mexanizmi yaradılmış, bu mənbə kiçik və orta sahibkarların maliyyə vəsaitlərinə olan tələbatının ödənilməsinin mühüm real mənbəyi kimi çıxış edir.

Akvakultura sahəsi kənd təsərrüfatının bir çox sahəsinə tətbiq edilən dövlət dəstəyindən kənarda qalmışdır. Akvakulturada idxal olunan yeni texnologiya avadanlıqlarına və balıq yemi komponentlərinə (premiks, balıq unu və s.), yetişdirilən balıq və balıq məhsullarına iqtisadi güzəştləri təşviq edilmir. Tətbiq olunacaq stimullaşdırıcı tədbirlər balıq məhsulların istehsalının artırılması üçün həm akvakultura sahibkarlarının xərclərini, həm də balıq əti qiymətlərinin azalmasını imkan verəcəkdir.

Respublikada akvakultura məhsullarının dövlət dəstəyi ilə sığortalanması mexanizmi mövcud olsa da, həmin istiqamətdə hazırkı mexanizmin təkmilləşdirilməsinə zərurət vardır. Belə ki, hazırda akvakultura subyektlərinin elektron qeydiyyatı mövcud olmadığından bu amil onların məlumatlarının əldə edilməsinə və “Aqrar sığorta” informasiya sisteminə inteqrasiyasına mane olur. Eyni zamanda elektron qeydiyyatın həyata keçirilməməsi akvakultura məhsulları istehsalçılarının aqrar sığorta xidmətlərinə əlçatanlığını da məhdudlaşdırır.

Akvakultu inkişafı üçünbeynəlxalq təcrübə nəzərə alınmaqla müasir çağırışlara cavab verən mexanizmlər tətbiq edilməsi, bu sahədə mütərəqqi aqrar sığorta modelinin tətbiqiistehsalçılara dövlət dəstəyindən istifadə imkanları yaradacaqdır.

**Görüləcək tədbirlər**

**Tədbir 6.6.1.**Akvakultura subyektlərində balıq və balıq məhsulların istehsalının artırılması üçün iqtisadi stimullaşdırıcı tədbirlərin görülməsi

**Tədbir 6.6.2.** Akvakultura sektorundasığorta sisteminin təkmilləşdirilməsi və əlçatanlığının artırılması

**Gözlənilən nəticə və nəticə indikatorları**

Akvakultura subyektlərində yetişdirilən balıq və balıq məhsulları üçün iqtisadi stimullaşdırıcı tədbirlər barədə təkliflər hazırlanacaq və tətbiq ediləcəkdir.

Akvakultura subyektlərinin elektron qeydiyyatı əsasında onlar haqqında məlumatlar “Aqrar sığorta” informasiya sisteminə inteqrasiya ediləcək. Mütərəqqi aqrar sığorta modelinin tətbiqi nəticəsində akvakultura məhsulları istehsalçılarının aqrar sığorta əlçatanlığı artırılacaq. Akvakultura məhsulları istehsalçılarının aqrar sığorta xidmətləri üzrə dövlət dəstəyindən istifadə imkanları yaranacaqdır.

**Gözlənilən risklər və onların neytrallaşdırılması tədbirləri**

Dövlət dəstəyi mexanizmlərinin təkmilləşdirilməsi üçün islahatların aparılmasında institusional çətinliklər ola bilər. Akvakultura sahəsinin kreditləşdirilməsinə qeyri-dövlət mənbələrinin cəlb edilməsi üçün tətbiq edilən təşviq tədbirlərinə kredit təşkilatları tərəfindən maraq az ola bilər.

Qeyd olunan riskin aradan qaldırılması istiqamətində görülməli işlərdən başlıcası aqrar sığorta savadlılığının artırılması və aqrar sığorta mexanizmində mövcud olan təşviq aləti kimi güzəştlərin tətbiq edilməsinin istehlakçılara çatdırılmasıdır.

**6.7.Akvakultura sahəsində dövlət-özəl əməkdaşlığının inkişaf etdirilməsi**

**Əsaslandırma**

Kiçik və orta balıqçılıq və akvakultura müəssisələri məhsullarını bazara çıxarmaqda çətinlik çəkirlər.Milli və ya beynəlxalq bazarlara xidmət etmək çox vaxt təkmilləşdirilmiş təchizat zəncirinin təşkilini və effektiv marketinq kampaniyalarını tələb edir. Ölkədə istehsal olunan akvakultura məhsullarının qlobal təchizat zəncirlərinə daxil olunması üçün rəqiblərin təhlili, ixrac qaydaları, gömrük tənzimləmələri və logistika infrastrukturu ilə bağlı dəstəyə ehtiyacı var.

Dövlət proqramı çərçivəsində bu sahədə dövlət-özəl əməkdaşlığını tətbiq etməkləakvakultura sahəsinin inkişafı təmin ediləcəkdir.

**Görüləcək tədbirlər**

**Tədbir 6.7.1.**Akvakultura sahəsində dövlət-özəl əməkdaşlığı layihəsinin hazırlanması

**Tədbir 6.7.2.**Balıq və balıq məhsullarının istehsalının inkişafı

**Gözlənilənnəticə və nəticə indikatorları**

Dövlət orqanları və özəl sektor nümayəndələrinə arasında koordinasiya qurulacaqdır. Akvakultura sahəsində dövlət-özəl əməkdaşlığı mexanizmi üzrə layihələrhəyata keçiriləcəkdir.

Yerli balıq növləri üzrə damazlıq akvakultura subyektlərinin yaradılmasına dəstək verilməklə yerli balıq və balıq məhsullarının istehsalı artırılacaqdır.

**Gözlənilən risklər və onların neytrallaşdırılması tədbirləri**

Fermerlər müasir informasiya texnologiyalarının tətbiqi ilə yaradılan informasiya-məsləhət üzrə elektron xidmət platformasından aktiv şəkildə istifadə etməyə bilərlər. Bununla bağlı akvakultura subyektlərinə informasiya texnologiyalarının tətbiq edilməsində məsləhət və texniki yardım göstəriləcəkdir.

**6.8.Regionlar üzrə balıq və balıq məhsullarının marketinqi, satış mərkəzlərinin yaradılmasının təşviqi və təbliğat-təşviqat işlərinin aparılması**

**Əsaslandırma**

Balıq məhsullarının emalı əsasən normativlərə uyğun olmayan şəraitdə aparılır. Balıq xammalından hazırlanan müxtəlif konserv növləri əhalinin qidalanmasında olduqca böyük əhəmiyyət kəsb edən qida məhsullarından sayılır. Ərzaq balansları göstəricilərinə görə 2021-ci ildə ölkəyə 40,7milyon ABŞ dolları dəyərində əsasən emal edilmiş balıq və balıq məhsulları idxal olunub.

Ölkəmizdə balıq emalı sənayesinin inkişaf etdirilməsi üçün regionlarda balıq emalı müəssisələrinin, kiçik və orta ölçülü balıq emalı müəssisələri şəbəkəsinin yaradılmasının dəstəklənməsi, istehsal edilən balıq mənşəli məhsulların beynəlxalq bazarda rəqabət qabiliyyətliyinin artırılması, balıq məhsulları istehsalçılarının dayanıqlı maliyyə təminatının formalaşdırılması məqsədəmüvafiqdir.

**Ölkədə ixtisaslaşmış balıq satış mərkəzləri yoxdur, bir sıra hallarda balıq məhsulları gigiyenik normalara cavab verməyən qarışıq bazarlarda və ya qeyri-qanuni küçə ticarəti vasitəsi ilə əhaliyə satılır.**

**Dövlət proqramı çərçivəsində balıq sənayesində qida təhlükəsizliyinin təmin edilməsi məqsədilə istehsal, saxlanma və satış məntəqələrinin infrastruktur və gigiyena baxımından müvafiq tələblərə uyğunlaşdırılması, laborator nəzarət imkanlarının yaxşılaşdırılması, istehsalçıların maarifləndirilməsinın təmin edilməsi nəzərdə tutulur.**

**Görüləcək tədbirlər**

**Tədbir 6.8.1.**Balıq və balıq məhsullarının məhsullarının ixtisaslaşdırılmış müasir satış mərkəzlərinin və yarmarkaların yaradılmasının təşviqi

**Tədbir 6.8.2.**Balıq və balıq məhsullarının satışının effektiv təşkili məqsədilətəbliğat-təşviqat işlərinin aparılması

**Tədbir 6.8.3.**Akvakultura subyektləri tərəfindən balıq və balıq məhsullarının istehsalı, emalı və ixracı ilə bağlı informasiya portalının yaradılması

**Tədbir 6.8.4.**Yerli balıq və balıq məhsulları istehsalçılarının yerli və beynəlxalq bazarlarda marketinq fəaliyyətinin dəstəklənməsi və ixracının təşviqi

**Gözlənilənnəticə və nəticə indikatorları**

Respublikanın müxtəlif regionlarındabalıq və balıq məhsullarının satışının effektiv təşkili məqsədilə baytarlıq-sanitariya və sanitariya-gigiyena tələblərinə uyğunbalıq satış mərkəzləri və yarmarkaların yaradılması təşviq olunacaqdır.Əhalinin balıq mənşəli məhsullara çıxış imkanları artırılacaq, qida rasionunda təhlükəsiz balıq məhsullarının həcmi artacaqdır.

Akvakultura subyektləri, balıq satışı mərkəzləri və istehlakçılar maariflənəcəkdir.

**Gözlənilən risklər və onların neytrallaşdırılması tədbirləri**

Balıq və balıq məhsullarının satış infrastrukturunun inkişafı üçün investorlar tərəfindən sərmayə qoyuluşuna az maraq göstərilə bilər.

Bununla bağlı investorlar arasında balıq satış bazarlarının yaradılması üzrə iqtisadi marağın artırılması üçün təşviqat işləri aparılacaqdır.

**7. Dövlət Proqramının maliyyələşdirmə mexanizmləri**

Dövlət Proqramı üzrə tədbirlərin icrasının aşağıdakı mənbələr hesabına maliyyələşdirilməsi nəzərdə tutulur:

7.1.Azərbaycan Respublikasının dövlət büdcəsindən maliyyələşən aidiyyəti dövlət orqanları (qurumları) üçün müvafiq il üzrə dövlət büdcəsində nəzərdə tutulmuş vəsaitlər;

7.2. büdcədənkənar fondlar və dövlət fondlarının vəsaitləri;

7.3. kreditlər və qrantlar;

7.4. beynəlxalq təşkilatların, donorların və fondların vəsaiti;

7.5. mülkiyyət formasından asılı olmayaraq xarici və yerli hüquqi və fiziki şəxslərin ianələri;

7.6. dövlət-özəl sektor tərəfdaşlığı nəticəsində yaranan maliyyə vəsaiti;

7.7. qanunvericiliklə nəzərdə tutulan digər mənbələr.

**8. Dövlət Proqramının monitorinqi və qiymətləndirilməsi**

Dövlət Proqramının icrası qoyulan hədəflər nəzərə alınmaqla monitorinq olunacaqdır. Monitorinq məqsədilə tədbirlər üzrə ilkin, aralıq və yekun nəticələr müəyyən edilir.

Dövlət Proqramı üzrə monitorinq və qiymətləndirmə Azərbaycan Respublikası Prezidentinin 2021-ci il 6 mart tarixli 1294 nömrəli Fərmanı ilə təsdiq edilmiş “Dövlət proqramlarının tərtibi, icrası, monitorinqi və qiymətləndirilməsi” Qaydasına əsasən həyata keçiriləcəkdir.

**9. Dövlət Proqramının həyata keçirilməsi üzrə Tədbirlər Planı**

Dövlət Proqramında müvafiq fəaliyyət istiqamətlərinə dair Tədbirlər Planıhazırlanmışdır.

**“Azərbaycan Respublikasında 2023-2027-ci illərdə akvakulturanın inkişafına dair Dövlət Proqramı”nın Tədbirlər planı**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sıra №-si** | **Tədbirin adı** | **Əsas icraçı orqan (qurum)** | **Digər icraçılar** | **İcra müddəti**  **(illər üzrə)** | **Nəticə indikatorları** | | |
| **ilkin nəticələr** | **aralıq nəticələr** | **yekun nəticələr** |
| **Prioritet 1.** **Balıqçılıq sahəsində idarəetmə sisteminin və normativ-hüquqi bazanın təkmilləşdirilməsi** | | | | | | | |
| 1.1 | Balıqçılıq sahəsində idarəetmə sisteminin və normativ-hüquqi bazanın  təkmilləşdirilməsi | Ekologiya və Təbii Sərvətlər Nazirliyi | Kənd Təsərrüfatı Nazirliyi,  İqtisadiyyat Nazirliyi,  Qida Təhlükəsizliyi Agentliyi | 2023-2024 | Balıqçılıq sahəsində idarəetmə sisteminin təkmilləşdirilməsi və institusional tədbirlərə dair təkliflərin hazırlanması | Dəniz akvakulturasını tənzimləyən normativ hüquqi bazanın yaradılması və idarəetmə sisteminin dünya təcrübəsinə uyğunlaşdırılması | |
| 1.2 | Akvakultura sahəsində fəaliyyət göstərən təsərrüfatlarda torpaq kateqoriyasının təyinatı üzrə istifadəsinə yenidən baxılması və bu sahədə qanunvericiliyin təkmilləşdirilməsi | Ekologiya və Təbii Sərvətlər Nazirliyi | İqtisadiyyat Nazirliyi,  Kənd Təsərrüfatı Nazirliyi | 2023-2026 | Akvakulturanın həyata keçirilməsi üçün torpaq kateqoriyasının təyinatı üzrə normativ hüquqi bazanın təkmilləşdirilməsinə dair təkliflərin hazırlanması | Akvakulturanın həyata keçirilməsi üçün torpaq kateqoriyasının təyinatı üzrə normativ hüquqi bazanın təkmilləşdirilməsi | Akvakultura subyektləri təyinata uyğun yerləşdiyi torpaqlar üzrə qeydiyyata alınması |
| 1.3 | Balıq və digər su bioresursları üzrə qida təhlükəsizliyi sahəsində texniki normativ hüquqi aktların qabaqcıl beynəlxalq təcrübəyə uyğunlaşdırılması | Qida Təhlükəsizliyi Agentliyi | İqtisadiyyat Nazirliyi, Kənd Təsərrüfatı Nazirliyi,  Ekologiya və Təbii Sərvətlər Nazirliyi | 2023-2027 | Balıq və digər su bioresursları üzrə qida təhlükəsizliyi sahəsində idarəetməsinin uyğunlaşdırılması üzrə normativ hüquqi bazanın təkmilləşdirilməsinə dair təkliflərin hazırlanması | Mövcud qanunvericilikdə dəyişikliklər və metodologiyaların hazırlanması | Akvakultura subyektlərində idarəetmə sistemi beynəlxalq tələblərə uyğunlaşdırılması |
| 1.4 | Akvakultura subyektləri üçün inzibati prosedurların sadələşdirilməsi | Ekologiya və Təbii Sərvətlər Nazirliyi | İqtisadiyyat Nazirliyi, Qida Təhlükəsizliyi Agentliyi,  Kənd Təsərrüfatı Nazirliyi | 2023-2024 | Bioloji-texnoloji əsaslandırmanın sadələşdirilməsinə dair təkliflərin hazırlanması | Mövcud qanunvericilikdə dəyişikliklərin edilməsi | Akvakultura subyektlərinin qeydiyyata alınmasının asanlaşdırılması |
| **Prioritet 2. Akvakultura subyektlərinin elektron qeydiyyatı, balıq və balıq məhsullarının marketinqi** | | | | | | | |
| 2.1 | Elektron Kənd Təsərrüfatı İnformasiya Sistemində (EKTİS) “Akvakultura” alt sisteminin yaradılması və elektron hesabatlılığın təşkili | Kənd Təsərrüfatı Nazirliyi | İqtisadiyyat Nazirliyi, Ekologiya və Təbii Sərvətlər Nazirliyi,  Azərbaycan Respublikasının Kosmik Agentliyi (Azərkosmos), Dövlət Statistika Komitəsi, i, yerli icra hakimiyyəti orqanları | 2023-2024 | Balıqçılıq təsərrüfatlarının EKTİS-də qeydiyyatı və hesabatlılıq modulunun formalaşdırılması | Akvakultura subyektlərinin EKTİS-də qeydiyyatının aparılması və CİS xəritəsininhazırlanması və akvakultura obyektlərinin peyk təsvirləri ilə mütəmadi monitorinqinin aparılması | Akvakultura subyektlərinin biotexnoloji və balıq məhsulları istehsalı üzrə məlumatlarının əlçatanlığıvə elektron hesabatlılığın təmin olunması |
| 2.2 | Akvakultura subyektləri tərəfindən balıq və balıq məhsullarının istehsalı, emalı və ixracı ilə bağlı informasiya portalının yaradılması | Ekologiya və Təbii Sərvətlər Nazirliyi | Kənd Təsərrüfatı Nazirliyi, Qida Təhlükəsizliyi Agentliyi,  İqtisadiyyat Nazirliyi, | 2023-2025 | Akvakultura subyektləri üzrə elektron məlumat bazasının formalaşdırılması | Akvakultura subyektləri üzrə informasiya portalının yaradılması və mütəmadi yenilənməsi | Akvakultura subyektlərinə elektron xidmətlərin göstərilməsi |
| 2.3 | Yerli balıq və balıq məhsulları istehsalçılarının yerli və beynəlxalq bazarlarda marketinq fəaliyyətinin dəstəklənməsi və ixracının təşviqi | İqtisadiyyat Nazirliyi | Qida Təhlükəsizliyi Agentliyi | 2024-2027 | Akvakultura üzrə informasiya portalındayerli balıq və balıq məhsulları istehsalçılarının elektron satış şəbəkəsinin yaradılması | Respublikanın müxtəlif regionlarında balıq  yarmarkalarının təşkil edilməsi, beynəlxalq sərgilərdə iştirak | İstehsal edilən balıq mənşəli məhsullarının beynəlxalq bazarda rəqabət qabiliyyətliliyinin artması |
| **Prioritet 3. Akvakultura sahəsində müasir və effektiv texnologiyaların tətbiqi** | | | | | | | |
| 3.1 | Balıq və balıq məhsullarının emalı istiqamətində müasir müəssisələrin yaradılmasının dəstəklənməsi | İqtisadiyyat Nazirliyi | Qida Təhlükəsizliyi Agentliyi, Ekologiya və Təbii Sərvətlər Nazirliyi, | 2023-2027 | Potensial balıq və balıq məhsullarının emalımüəssisələrinə dəstək mexanizmlərinin tətbiqi | Regionlarda balıq və balıq məhsullarının emalı müəssisələrin yaradılması | Balıq və balıq məhsullarının yerli istehsalı və istehlakının artırılması |
| 3.2 | Balıq və balıq məhsullarının çeşidliliyinin artırılması | Ekologiya və Təbii Sərvətlər Nazirliyi | İqtisadiyyat Nazirliyi,  Elm və Təhsil Nazirliyi | 2023-2027 | Ərazilərin coğrafi-iqlim və bio-texnoloji xüsusiyyətləri nəzərə alınaraq akvakulturada yeni balıq növlərinin yetişdirilməsinə dair tədbirlərinplanlaşdırılması | Akvakultura sahəsində innovativ yeniliklərin tətbiq edilməsi | Akvakultura sahəsində məhsul çeşidliliyininartırılması |
| 3.3 | Balıq yemi və balıq yetişdirilməsində tələb olunan xammal (balıq yağı, balıq unu və s.) istehsalının dəstəklənməsi | İqtisadiyyat Nazirliyi | Ekologiya və Təbii Sərvətlər Nazirliyi | 2023-2027 | Balıq yemi istehsal edən müəssisələrin maddi-texniki bazasının təkmilləşdirilməsi  və yeni müəssisələrin yaradılması | | Balıq yemi istehsalı sahəsində xammal tədarükündə idxaldan asılılığın azaldılması  Yem bitkilərinin becərilməsinin stimullaşdırılması |
| 3.4 | Balıq xəstəlikləri əleyhinə diaqnostika, müalicə və profilaktika tədbirlərinin beynəlxalq təcrübəyə uyğunlaşdırılaraq təkmilləşdirilməsi | Kənd Təsərrüfatı Nazirliyi | Qida Təhlükəsizliyi Agentliyi, Elm və Təhsil Nazirliyi | 2023-2027 | Balıq xəstəlikləri ilə mübarizə üzrə institusional potensialın gücləndirilməsi | Beynəlxalqtəcrübəyə uyğun risk əsaslı epizootiya əleyhinə maddi-texniki bazanın yaradılması | Akvakultura subyektlərində balıq xəstəliklərin əhəmiyyətli dərəcədə azaldılması |
| **Prioritet 4. Əmtəə balıqçılığı sahəsində elmi araşdırmaların aparılması və risklərin təhlili sisteminin formalaşdırılması** | | | | | | | |
| 4.1. | Məhsuldar balıq növlərinin ölkəyə gətirilməsi və iqlimləşdirilməsi sahəsində elmi araşdırmaların aparılması | Ekologiya və Təbii Sərvətlər Nazirliyi | Qida Təhlükəsizliyi Agentliyi,  Elm və Təhsil Nazirliyi, Kənd Təsərrüfatı Nazirliyi | 2023-2025 | Məhsuldar yeni balıq növlərinin ölkəyə gətirilməsi və iqlimləşdirilməsi üzrə tədqiqat sxemləri, yeni metodlar və elmi-texniki əsaslandırmaların hazırlanması | | Məhsuldar yeni balıq növlərinin damazlıq fondlarının yaradılması və akvakultura subyektlərinə verilməsi |
| 4.2. | Akvakultura subyektlərində qida təhlükəsizliyi problemlərinin təhlili, balıq xəstəlikləri və zərərvericiləri üzrə risk profillərinin hazırlanması | Qida Təhlükəsizliyi Agentliyi | Kənd Təsərrüfatı  Nazirliyi,  Elm və Təhsil Nazirliyi,  Ekologiya və Təbii Sərvətlər Nazirliyi | 2023-2025 | Akvakultura subyektlərində balıq xəstəlikləri və zərərvericiləri barədə məlumat bazasının yaradılması | Akvakultura subyektlərində qida təhlükəsizliyinin təmin edilməsi | Akvakulturada balıq xəstəlikləri və zərərvericiləri üzrə risk profillərininhazırlanması |
| **Prioritet 5. Akvakultura sahəsində kadr hazırlığının və məsləhət xidmətlərinin təkmilləşdirilməsi** | | | | | | | |
| 5.1 | Ali və peşə təhsil müəssisələrində balıqçılıq və akvakultura, balıq məhsullarının emalı və balıq yemi istehsalı texnologiyaları üzrə ixtisaslı kadrların hazırlanması | Elm və Təhsil Nazirliyi | Kənd Təsərrüfatı Nazirliyi,  Qida Təhlükəsizliyi Agentliyi,  Ekologiya və Təbii Sərvətlər Nazirliyi,  Elm və Təhsil Nazirliyi | 2023-2027 | “Peşə təhsili üzrə ixtisasların Təsnifatı”na balıqçılıq sahəsi üzrə yeni ixtisasın əlavə edilməsi, peşə standartlarına uyğun təhsil proqramının təsdiq edilməsi | Balıqçılıq və akvakultura sahəsində mütəxəssislərin hazırlığı məqsədi ilə ali təhsilin bakalavriat səviyyəsi üzrə “Su bioehtiyatları və akvakultura” və “Balıqçılıq” ixtisasları, ali təhsilin magistratuta səviyyəsi üzrə “Balıqçılıq”, “Akvakultura”, “Su bioehtiyatları” və “Akvabitkilər” ixtisasları üzrə fənn proqramlarının təkmilləşdirilməsi | Təhsil müəssisələrində elmi institutlarda balıqçılıq və akvakultura, balıq məhsullarının emalı və balıq yemi istehsalı texnologiyaları üzrə yüksək bilik və bacarıqlara malik olan ixtisaslı kadrlarınhazırlanması |
| 5.2 | Akvakultura subyektlərində təlimə ehtiyacın qiymətləndirilməsi, bilik və bacarıqların artırılması ilə bağlı tədbirlərin həyata keçirilməsi | Ekologiya və Təbii Sərvətlər Nazirliyi | Qida  Təhlükəsizliyi  Agentliyi,  Elm və Təhsil Nazirliyi, Kənd Təsərrüfatı Nazirliyi | 2023-2027 | Akvakultura subyektlərdə təlimə ehtiyacların qiymətləndirilməsi | Akvakultura subyektləri üçün bilik və bacarıqların artırılması ilə bağlı təlimlərintəşkil olunması | Akvakultura subyektlərində mütəxəssislərin bilik və bacarıqlarının artırılması |
| 5.3 | Elmi əsaslarla və beynəlxalq təcrübə nəzərə alınmaqla akvakulturanın inkişafının dəstəklənməsi | Elm və Təhsil Nazirliyi | Ekologiya və Təbii Sərvətlər Nazirliyi,  Kənd Təsərrüfatı Nazirliyi, Qida Təhlükəsizliyi Agentliyi | 2023-2027 | Balıqçılıq və akvakultura üzrə elmi tədqiqat potensialının gücləndirilməsi və bu sahədə beynəlxalq əməkdaşlığın genişləndirilməsi |  | Akvakulturadaməhsuldarlığın, çeşidliliyinvə keyfiyyətin artırılması |
| 5.4 | Balıqçılıq sahəsində ixtisaslaşmış təhsil müəssisələri ilə əməkdaşlıq vasitəsilə kadrların təkmilləşdirilməsi | Ekologiya və Təbii Sərvətlər Nazirliyi | Elm və Təhsil Nazirliyi,  Qida Təhlükəsizliyi Agentliyi,  Kənd Təsərrüfatı Nazirliyi | 2023-2027 | Qabaqcıl akvakultura təcrübəsi olan ölkələrin təhsil müəssisələriilə əlaqələrinyaradılması | Kadrların ixtisasartırması məqsədilə qabaqcıl akvakultura təcrübəsi olan ölkələrin təhsil müəssisələri ilə əməkdaşlığın genişləndirilməsi | Akvakultura sahəsində qabaqcıl təcrübəyə uyğun yüksək bilik və bacarıqlara malik olan kadrların hazırlanması |
| **Prioritet 6. Akvakultura sahəsində sahibkarlıq fəaliyyətinin stimullaşdırılması** | | | | | | | |
| 6.1 | Akvakultura subyektlərində balıq və balıq məhsulların istehsalının artırılması üçün iqtisadi stimullaşdırıcı tədbirlərin görülməsi | Ekologiya və Təbii Sərvətlər Nazirliyi | Kənd Təsərrüfatı Nazirliyi, İqtisadiyyat Nazirliyi | 2023-2027 | Akvakultura subyektlərində balıq və balıq məhsulların istehsalının artırılması üçün iqtisadi stimullaşdırıcı tədbirlər bardə təkliflərin hazırlanması | Akvakulturanın inkişafını təmin edən maliyyələşdirmə mexanizmlərinin yaradılması | Balıq və balıq məhsullarının istehsalı və istehlakının artırılması |
| 6.2 | Akvakultura sektorunda sığorta sisteminin təkmilləşdirilməsi və əlçatanlığının artırılması | Aqrar Sığorta Fondu | İqtisadiyyat Nazirliyi, Ekologiya və Təbii Sərvətlər Nazirliyi,  Kənd Təsərrüfatı Nazirliyi | 2023-2027 | Akvakultura subyektlərinin elektron qeydiyyatı əsasında onlar haqqında məlumatların “Aqrar sığorta” informasiya sisteminə inteqrasiya edilməsi | Mütərəqqi aqrar sığorta modelinin tətbiqi nəticəsində akvakultura məhsulları istehsalçılarının aqrar sığorta əlçatanlığının artırılması | Akvakultura məhsulları istehsalçılarının aqrar sığorta xidmətləri üzrə verilən dövlət dəstəyindən istifadə imkanlarının yaranması |
| **Prioritet 7.** **Akvakultura sahəsində dövlət-özəl əməkdaşlığının inkişaf etdirilməsi** | | | | | | | |
| 7.1 | Akvakultura sahəsində dövlət-özəl əməkdaşlığı layihəsinin hazırlanması | Ekologiya və Təbii Sərvətlər Nazirliyi | İqtisadiyyat Nazirliyi,  Qida Təhlükəsizliyi Agentliyi | 2023-2027 | Dövlət orqanları və özəl sektor nümayəndələri arasında koordinasiyanın qurulması | | Akvakultura sahəsində dövlət-özəl əməkdaşlığı üzrə layihələrin həyata keçirilməsi |
| 7.2 | Balıq və balıq məhsullarının istehsalının inkişafı | Ekologiya və Təbii Sərvətlər Nazirliyi | Qida Təhlükəsizliyi Agentliyi,İqtisadiyyat Nazirliyi | 2023-2027 | Balıq və balıq məhsullarının istehsalı üzrə damazlıq akvakultura subyektlərinin yaradılmasına dəstək verilməsi | İstehsal müəssisələrində emal prosesi, infrastruktur və balıq və balıq məhsullarının satışı üzrə fəaliyyət metodlarının yaxşılaşdırılması | Balıq və balıq məhsullarının istehsalının artırılması |
| **Prioritet 8. Regionlar üzrə balıqçılıq məhsullarının satış mərkəzlərinin yaradılmasının təşviqi və təbliğat-təşviqat işlərinin aparılması** | | | | | | | |
| 8.1 | Balıq və balıq məhsullarının məhsullarının ixtisaslaşdırılmış müasir satış mərkəzlərinin və yarmarkaların yaradılmasının təşviqi | Ekologiya və Təbii Sərvətlər Nazirliyi | Qida Təhlükəsizliyi Agentliyi,  İqtisadiyyat Nazirliyi, yerli icra hakimiyyəti orqanları | 2023-2027 | Balıq və balıq məhsullarının satışının effektiv təşkili məqsədilə münasib yerlərin müəyyən olunması | Müasir tələblərə uyğun balıq satış mərkəzlərinin və yarmarkaların yaradılması | Əhalinin baytarlıq-sanitariya və sanitariya-gigiyena tələblərinə uyğun balıq mənşəli məhsullara çıxış imkanlarının artırılması |
| 8.2 | Balıq və balıq məhsullarının satışının effektiv təşkili məqsədilə təbliğat-təşviqat işlərinin aparılması | Qida Təhlükəsizliyi Agentliyi | İqtisadiyyat Nazirliyi, Ekologiya və Təbii Sərvətlər Nazirliyi,yerli icra hakimiyyəti orqanları | 2023-2027 | Balıqçılıq müəssisələri arasında təşkilatçılığın və kollektiv fəaliyyətin gücləndirilməsi | Balıq məhsullarının satışı və istehlakı ilə bağlı təbliğat-təşviqat işlərinin aparılması | Təhlükəsiz balıq məhsullarına çıxış imkanlarının artırılması |
| 8.3 | Akvakultura subyektləri tərəfindən balıq və balıq məhsullarının istehsalı, emalı və ixracı ilə bağlı informasiya portalının yaradılması | Ekologiya və Təbii Sərvətlər Nazirliyi | Kənd Təsərrüfatı Nazirliyi, Qida Təhlükəsizliyi Agentliyi,  İqtisadiyyat Nazirliyi, | 2023-2025 | Akvakultura subyektləri üzrə elektron məlumat bazasının formalaşdırılması | Akvakultura subyektləri üzrə informasiya portalının yaradılması və mütəmadi yenilənməsi | Akvakultura subyektlərinə elektron xidmətlərin göstərilməsi |
| 8.4 | Yerli balıq və balıq məhsulları istehsalçılarının yerli və beynəlxalq bazarlarda marketinq fəaliyyətinin dəstəklənməsi və ixracının təşviqi | İqtisadiyyat Nazirliyi | Qida Təhlükəsizliyi Agentliyi | 2024-2027 | Akvakultura üzrə informasiya portalındayerli balıq və balıq məhsulları istehsalçılarının elektron satış şəbəkəsinin yaradılması | Respublikanın müxtəlif regionlarında balıq  yarmarkalarının təşkil edilməsi, beynəlxalq sərgilərdə iştirak | İstehsal edilən balıq mənşəli məhsullarının beynəlxalq bazarda rəqabət qabiliyyətliliyinin artması |